ga pt is en is is es lt is is is is is ga is es ceb is is is is is is is is is id is is is is is is is is is is is is is is is is en is is en is is en is is is is is is is is is is en is is is is is is en is is en is is en is en is en de is en is is en is is is is is is is is is is is is is is is is en is en is is en en en en en en is en
Þjálfari ársins í efstu deild karla
Félagið heitir Knattspyrnuþjálfarafélag Íslands, KÞÍ.
Félagið er félag knattspyrnuþjálfara á Íslandi með eigin fjárhag og lög.
Markmið og tilgangur félagsins skulu vera:
Að sameina knattspyrnuþjálfara í eitt félag
Að vinna að hagsmunamálum knattspyrnuþjálfara í hvívetna
Að auka áhuga á knattspyrnuþjálfun
Að stuðla að því að allir þeir sem starfa við knattspyrnuþjálfun, hafi hlotið undirstöðumenntun í knattspyrnuþjálfun
Að auka menntun þeirra, er starfa að tilsögn og þjálfun í knattspyrnu
Að kappkosta að eiga sem best samstarf við KSÍ og alla þá sem vinna að eflingu og útbreiðslu knattspyrnunnar
Að koma á og viðhalda samskiptum við knattspyrnuþjálfarafélög erlendis
Vera virkur málsvari knattspyrnuþjálfara
Markmiðum sínum skal félagið m.a. ná með því að:
Halda skrá yfir alla félagsmenn og innheimta árgjald
Veita þjálfurum aðstoð og ráðgjöf í hagsmunamálum
Halda fræðslufundi og ráðstefnur um knattspyrnuþjálfun
Gera kröfur um lágmarksmenntun fyrir aðild að félaginu
Innganga í félagið skal öllum heimil sem starfa við eða hafa starfað við knattspyrnuþjálfun. Félagar verða fullgildir meðlimir þegar þeir hafa greitt árgjald til félagsins. Félagsmenn þurfa að hafa lokið fyrsta þjálfarastigi KSÍ fyrir knattspyrnuþjálfara, eða sambærilegri menntun.
Árgjöld félagsmanna skulu ákveðin á aðalfundi hverju sinni. Aðeins skuldlausir félagsmenn hafa atkvæðisrétt á aðalfundi. Heiðursfélagar KÞÍ eru undanþegnir greiðslu árgjalds og teljast fullgildir félagar í KÞÍ.
Stjórn félagsins skipa fimm menn, formaður og fjórir stjórnarmenn. Í varastjórn skal kjósa tvo menn. Formaður skal kosinn sérstakri kosningu til tveggja ára í senn, sbr.10 grein. Stjórnarmenn skipta þannig með sér verkum: varaformaður, gjaldkeri, ritari og meðstjórnandi. Aðra stjórnarmenn skal einnig kjósa til tveggja ára og skal ár hvert kjósa tvo þeirra. Varamenn skulu kosnir til eins árs.
Stjórnarfundi boðar formaður, þegar hann eða meirihluti stjórnar telur nauðsynlegt. Ákvarðanir stjórnar öðlast gildi með einföldum meirihluta.
Aðalfund félagsins skal halda árlega á tímabilinu 15. september til 31. desember. Boða skal aðalfund með tveggja vikna fyrirvara í fjölmiðlum. Reikningsár KÞÍ er starfsárið. Rétt til setu á aðalfundi, auk félagsmanna, eiga stjórn og varastjórn KSÍ, fræðslunefnd KSÍ og framkvæmdastjóri KSÍ. Hafa þessir aðilar málfrelsi og tillögurétt.
Dagskrá aðalfundar skal vera sem hér segir:
Kosning fundarstjóra og fundarritara.
Kosning formanns, stjórnarmanna og varamanna, skv. ákvæðum 7. greinar.
Kosning tveggja skoðunarmanna reikninga og eins til vara.
Ákvörðun um árgjald, skv. 6. grein.
a) Breytingar á lögum þessum má aðeins gera á aðalfundi og þurfa 3/4 fundarmanna að greiða þeim atkvæði. Tillögur um lagabreytingar skulu hafa borist stjórn félagsins skriflega 7 dögum fyrir aðalfund.
b) Tillaga um að leggja KÞÍ niður hlýtur ekki endanlega afgreiðslu fyrr en á framhaldsaðalfundi og þurfa ¾ hlutar fundarmanna að greiða tillögunni atkvæði.
c) Framhaldsaðalfundur skal vera boðaður með einnar viku fyrirvara í fjölmiðlum.
d) Verði félagið lagt niður afhendast gögn og sjóður þess Knattspyrnusambandi Íslands.
Lög þessi öðlast þegar gildi.